Ritva Åberg

Ritva Mirjami Åberg (myös Ritva-Leena ja Pikku Ritva, 16. elokuuta 1936 Helsinki – 2024) oli suomalainen näyttelijä. Hän tuli tunnetuksi 1940-luvulla Suomen Filmiteollisuuden palkattuna lapsinäyttelijänä. Edvin Laine etsi tuolloin Suomisen Ollin menestyksen innostamana 9–10-vuotiaita esiintymiskykyisiä poikia ja tyttöjä esiintymään elokuvissaanAP: Onnen-Pekka, Viikon tv-elokuvia, Tv-maailma, 6/2014 sivu 11, joissa päärooleja tähdittäisivät lapset.

Ritva Åberg nähtiin ensimmäisen kerran valkokankaalla 9-vuotiaana elokuvassa Nokea ja kultaa (1945), jossa hänellä oli Liisan osa. Hänen nimensä oli alkuteksteissä "Pikku Ritva". Elokuvan pääparina nähtiin Ansa Ikonen sekä ohjaaja Edvin Laine. Åbergin ensimmäinen pääosa oli Salme-niminen tyttö lastenseikkailussa Pikku-Matti maailmalla (1947). Hänen vastanäyttelijänään oli muissakin samoissa elokuvissa esiintynyt, toinen ajan suosittu lapsitähti Veli-Matti Kaitala. Alkuteksteissä heidät tunnettiin nimillä "Veli-Matti" ja "Ritva-Leena". 

Suosittu lapsitähtipari palasi valkokankaille seuraavan vuoden kesäisessä maalaiskomediassa Onnen-Pekka, jossa Veli-Matti nähtiin Pekka Aallon roolissa ja Åberg hänen luokkatoverinaan Raijana. Arvostelijat sivuuttivat lastenelokuvan varsin vähin äänin ja ilman jyrkkiä kommentteja, mutta sen arvioitiin täyttävän paikkansa "pirteänä ja hyväntuulisena koko perheen kesähupina". Lehdistöarvio, viitattu 19.2.2014 Onnen-Pekan Raijan rooli oli Åbergin elokuvauran suurin tehtävä. Taustaa, viitattu 19.2.2014

Vuonna 1949 Åberg esiintyi vielä kahdessa filmituotannossa. Hänellä oli pieni sivuosa Edvin Laineen satuelokuvassa Prinsessa Ruusunen ja viimeinen iso rooli kolmannessa Veli-Matti-elokuvassa Aaltoska orkaniseeraa.

Åbergin vanhemmat olivat autonkuljettaja August Emil Åberg ja Elsa Elina (o.s. Keltti).Siviilirekisteri ja seurakunnat, Eteläinen suomalainen seurakunta: Vihityt: autonkulj. Aukusti Emil Åberg ja nti Elsa Alina Keltti, Suomen Sosialidemokraatti, 1936, No 108, sivu 6, julkaistu 21.4.1936 Ritva Åberg on haudattu Helsinkiin Maunulan uurnalehtoon.

 Elokuvat 
 Nokea ja kultaa (1945) – Liisa
 Pikku-Matti maailmalla (1947) – Salme
 Onnen-Pekka (1948) – Raija
 Prinsessa Ruusunen (1949) – Dorina
 Aaltoska orkaniseeraa (1949) – Kaarina Hillevi Mäenpää

 Lähteet 

 August Emil Åberg, Henkilön Eino Vappula sukupuu, Geneanet 

 Viitteet 

Luokka:Suomalaiset näyttelijät
Luokka:Vuonna 1936 syntyneet
Luokka:Vuonna 2024 kuolleet